Henry Hudson
Henry Hudson bio je engleski moreplovac i istraživač s početka 17. stoljeća. Hudson je u dva pokušaja, finansiran od engleskih trgovaca, pokušao naći potencijalni Sjeverni morski put do Kine, preko Arktičkog pojasa. U potrazi za zapadnim putem do Azije, u službi Nizozemske istočnoindijske kompanije, istražio je područje oko današnjeg New Yorka. Istražio je i rijeku Hudson, koja je nazvana po njemu, i tako postavio temelje za nizozemsku kolonizaciju tog područja. Tokom potrage za sjevernim prolazom otkrio je moreuz i ogromnu uvalu koji su dobili naziv po njemu. Tokom 1611. godine, nakon prezimljene zime u James Bayu, Hudson je želio krenuti na zapad, ali se većina njegove posade pobunila. Pobunjenici su Henryja, njegovog sina i još sedmoricu ostavili u Hudsonovom zaljevu i otad nisu viđeni.